open-index/open-wikipedia-markdown huggingface dataset:
Nerve

En **nerve** er en lukket, kabellignende bunt av aksoner (nervefibre, de lange og slanke utløperne fra nevronene) i det perifere nervesystemet. En nerve gir en felles vei for de elektrokjemiske nerveimpulsene som overføres langs hver av aksonene til perifere organer.

Nevroner er noen ganger kalt «nerveceller», selv om dette begrepet er potensielt misvisende siden mange nevroner ikke danner nerver, og nerver også inkluderer ikke-nevronale Schwann-celler som dekker aksonene med myelin. Myelinet øker hastigheten til nerveimpulsene og forhindrer at signalene spres til andre nerveceller i nærheten.

Hver nerve er en slank struktur som inneholder bunter av aksoner. Innenfor en nerve er hver akson omgitt av et bindevevslag kalt endoneurium. Aksoner er samlet sammen i grupper som kalles fasikler, og hver fasikkel er pakket inn i et bindevevslag kalt perineurium. Ytterst er så hele nerven pakket inn i et bindevevslag kalt epineurium.

## Se også
* Dendritt

## Eksterne lenker
*
Jacques Lacan

**Jacques-Marie-Émile Lacan** (1901–1981) var en fransk psykoanalytiker og psykiater. 

I likhet med de aller fleste psykoanalytikere er Lacan i sin tenkning svært påvirket av Sigmund Freud, psykoanalysens far. Men han har også beveget seg inn på mange andre fagområder. Lacan hadde påvirkning på mange franske intellektuelle i 1960- og 1970-årene, særlig de tilknyttet poststrukturalisme. Han er idag fortsatt en viktig figur innen psykoanalysen og beslektede fagområder.

Lacans arbeider har blant annet hatt innflytelse på den franske poststrukturalismen, og derfra på postmodernismen.

## Se også
* Bevissthet
* Speilstadiet

## Referanser


## Eksterne lenker
*
Nordnorsk forfatterlag

**Nordnorsk forfatterlag** (**Nnf**) ble etablert på Kjerringøy i 1972, og er en nordnorsk litterær interesseorganisasjon som arbeider for å fremme og ivareta nordnorske forfattere, litteratur generelt, og nordnorsk litteratur spesielt. 

I første interrimstyre satt forfatter og dramatiker Magnar Mikkelsen (Finnmark), fylkesagronom og skribent Knut Moe (Nordland), journalist Asbjørn Dybwad (Troms), forfatteren Terje Nilssen og poeten Kjell Sandvik (begge Finnmark). Første årsmøte ble holdt i Bodø, senere årsmøter har vært holdt blant annet i Bleikvassli, på Kjerringøy, i Tromsø, Harstad, Narvik og Longyearbyen. I starten var Martin Nag, på vegne av Den norske forfatterforening kritisk til det han kalte «separatisme, med egen forening i nord». Nordnorsk forfatterlag er en interesseorganisasjon for medlemmer i Norge, men hovedvekt på de tre nordnorske fylkene. Nordnorsk forfatterlags frittalenhet gjorde at de i 1984 mottok Fritt Ord-prisen. 

## Noen av lagets 30 utgivelser
*i 1973, antologien *Nord-Norge i prosa og lyrikk*
*til 25-årsjubileet: antologien *[[Circum Polaris]]*, med bidrag fra femti av medlemmene
*i anledning 35-årsjubileet i 2007 ble antologien *Helt øverst bak havet* utgitt på forlaget MargBOK (Tromsø).
*til 40-årsjubileet i 2012, kom lagets første lydbok – antologien *Noe som er inni noe* supplere med antologi med samme tittel, høsten 2012.

Medlemskap i Nordnorsk forfatterlag gis til medlemmer av andre litterære organisasjoner, eller etter opptak på bakgrunn av innsendte tekster vurdert av Nnfs litterære råd. Tidligere kom driftsinntektene fra Nordnorsk Kulturråd, i dag finansieres laget av de tre nordnorske fylkeskommunene. Forfatterlaget har et styre på 5 medlemmer og 3 varamedlemmer, samt et litterært råd på 3 medlemmer og 1 varamedlem som velges på årsmøtet. 

Laget har kontor i Kirkegata 2 i Tromsø, og kontorleder i 40 % stilling. Styreleder fra 2017 er NRK-journalist og forfatter Sylvi Inez Liljegren. 

Inntil 2007 ga laget ut medlemsbladet og tidsskriftet *Skarven*. I 2017 ble det gitt ut et jubileums-Skarven i anledning 45-årsjubileet i laget. Nordnorsk forfatterlag er presentert på Facebook og har egen nettside.

Nordnorsk forfatterlags logo er tegnet av bildekunstner og forfatter Karl Erik Harr.

## Referanser


## Eksterne lenker
* Nordnorsk forfatterlags nettsider
Amelie

**Amelie** er en variant av Amalie, et kvinnenavn av tysk opprinnelse. Latinsk tysk kortform av gotiske navn med forleddet Amal, som betyr «virksom». Ifølge Statistisk sentralbyrå er det 148 kvinner i Norge som har Amelie som første fornavn, og 101 kvinner som har Amelie som eneste fornavn.

## Kjente personer med navnet Amalie
* Amélie Mauresmo (1979&ndash;), profesjonell fransk tennis spiller
* Amélie Nothomb (1967&ndash;), belgisk franskspråklig forfatter
* Maria Amalia av De begge Sicilier (1782&ndash;1866), Maria Amalia av Bourbon
* Madeleine av Sverige (1982&ndash;), Prinsesse Madeleine Thérèse Amelie Josephine av Sverige
* Marie av Orleans (1865&ndash;1909), Prinsesse Marie Amélie Françoise Hélène av Orleans i Surrey
* Charlotte av Belgia (1840&ndash;1927), Prinsesse Marie Charlotte Amélie Augustine Victoire Clémentine Léopoldine de Saxe-Coburg
* Madina Salamova (1985&ndash;), russiskfødt forfatter, kjent under pseudonymet Maria Amelie

## Andre betydninger
* Den fabelaktige Amélie fra Montmartre, en fransk-tysk romantisk komedie fra 2001

## Referanser
Richard Rorty

**Richard McKay Rorty** (født 4. oktober 1931 i New York, død 8. juni 2007 i Palo Alto) var en amerikansk filosof.

## Referanser
IB Diploma Programme

**International Baccalaureate (IB) Diploma Programme (DP)** er et utdanningsprogram undervist i enten engelsk, fransk eller spansk for elever som går de to siste årene i videregående skole, ofte før universitetet, og blir undervist i 1489 International Baccalaureate-skoler i 124 land verden over (2007). 

Fagene i IB Diploma Programme er delt i seks kategorier:

* **Language A1** – morsmål eller *Literature and Performance*
* **Language A2/B** – andre morsmål eller fremmedspråk
* **Individuals and Societies** – samfunnsfag som økonomi, historie og psykologi
* **Experimental Sciences** – naturfag som biologi, kjemi og fysikk
* **Matematikk** – fire ulike kursnivåer
* **The Arts** – musikk, teater og visuelle kunstfag

Elevene velger minst ett fag fra hver kategori, unntatt *The Arts*, og tar tre til fire fag på *higher level*.

Programmet omfatter også Theory of Knowledge (ToK), Creativity, Action, Service (CAS) og et Extended Essay. CAS krever minst 150 timer med kreative, fysiske og samfunnsnyttige aktiviteter.

Hvert fag vurderes fra 1 til 7 poeng, med en maksimal totalsum på 45. Elever med to språkfag på A-nivå får et tospråklig vitnemål. IB-vitnemålet kan brukes til opptak ved høyere utdanning i Norge etter omregning til norsk karakterskala.

## Referanser
Jean-François Lyotard

**Jean-François Lyotard** (født 10. august 1924, død 21. april 1998) var en fransk filosof og litteraturteoretiker, ofte betegnet som postmodernist.

## Referanser
Zinklars vise

***Zinklars vise***, også kalt ***Zinklarvisa***, ***Sinklar-visen***, ***Herr Sinclair drog over salten hav*** og liknende, er en norsk folkevise som er basert på en sann historie om kaptein George Sinclair (han omtales som oberst i visa) og hans kompani av skotske soldater som var blitt leid av svenskekongen for å slåss mot Danmark-Norge i Kalmarkrigen 1611–1613. På vei fra Romsdalen til Sverige ble imidlertid skottetoget overfalt av norske bønder i Kringen like sør for Otta i Gudbrandsdalen 26. august 1612.. De fleste av skottene som ble tatt til fange, ble siden henrettet ved  Skottelåven i Kvam. Bare 18 av de 400 skotske soldatene overlevde og ble sendt til København.

Visa er skrevet av Edvard Storm i 1781. Storm var utdannet prest og barnefødt i Gudbrandsdalen. Visa ble snart populær, og fenget veldig i den patriotiske tida fram mot, og i årene etter 1814. Henrik Wergeland refererer til den et par steder, og visa var å finne i mange skole- og visebøker langt opp i nyere tid. Den finnes også i *[[Norsk visebok]]*. Populariteten på landsbasis har nærmest gjort sangen til en folkevise. Mange folkemusikere har spilt den inn.

I Norge er den kjent under to melodier. Den eldste overleverte folkemelodien finnes fra gammelt av i Gudbrandsdalen, og brukes på strofene i selve visa. I 1974 spilte folkrockgruppa Folque inn Zinklarvisa med en annen melodi, som skriver seg fra Færøyene, og som tidligere ikke hadde vært kjent i Norge. Denne varianten har refreng og færøysk danserytme. Refrenget går: *Vel opp for dag, I kommer vel over den hede*. Færøyingene har tradisjonelt danset mye etter danske tekster fra *[[Kjempeviseboka]]*. Det har blitt antatt at refrenget har blitt lagt til for å kunne fungere i dansesituasjonen; Storms originaltekst mangler refreng.

I 2008 ga de færøyske viking-metallerne Týr ut albumet «Land», der de har laget sin egen versjon av Zinklars vise, med navnet «Sinklars Vísa».

## Sangteksten

## Referanser


## Eksterne lenker
IBO

**IBO** eller **ibo** kan vise til:
* Et språk i Afrika, se ibo (språk)
* En folkegruppe i Afrika, se ibo (folkegruppe)
* International Baccalaureate Organization
* International Boxing Organization
Paul de Man

**Paul de Man** (1919–1983) var en belgisk-født dekonstruksjonist og litteraturteoretiker.

Han emigrerte til USA i 1952 og kom etterhvert til Yale-universitetet, hvor han ble den ledende figuren i den dekonstruksjonen de bedrev der.

## Referanser
Stig Berntsen

**Stig Berntsen** (født 20. mars 1975) er hovedtillitsvalgt i Helseetaten i Oslo, og var frem til 25.&nbsp;januar 2023 nestleder i Fagforbundet Helse, Sosial og Velferd Oslo.

## Politisk virke
Berntsen var nestleder i Arbeidernes Kommunistparti (AKP) fra 2004 til 2006. Han har også hatt en rekke verv på lavere nivå i partiet. Han har videre vært kandidat for Rød Valgallianse på valglister i Porsgrunn og i Telemark, og fungerte mot slutten av perioden 1995&ndash;1999 som RVs medlem i Telemark fylkesting etter at Marianne Tveitan, som hadde meldt seg ut av partiet før valget, også sluttet å møte.

Berntsen kom i medienes søkelys i 2005 etter at han skal ha slått Demokratenes Vidar Kleppe i hodet med en plakat under et valgmøte i Oslo.

## Idrett

I sin ungdom var Berntsen som medlem av Urædd en lovende junior innenfor langdistanseløp. I denne perioden vant han flere gateløp i Grenlands-distriktet, noe som gjorde ham til et kjent navn i avisene i distriktet, en status han opprettholdt så lenge han bodde i distriktet, dog etter hvert først og fremst som venstresideaktivist.

## Lindebergsaken

Berntsen ble i november 2011 anklaget for overgrep mot flere pasienter på Lindeberg Omsorgssenter, der han arbeidet som hjelpepleier og var tillitsvalgt. Han ble siktet av politiet, de etterforsket beskyldningene, og Berntsen ble midlertidig fratatt autorisasjonen som hjelpepleier. Det ble ganske snart klart at Sykehjemsetaten i denne saken ikke hadde fulgt egne rutiner for behandling av overgrepssaker. Politiet henla saken «etter bevisets stilling» i juni 2012. Dårlige rutiner og sen varsling var avgjørende for at politiet henla overgrepsanklagene på grunn av bevisets stilling.

Berntsen fikk etter dette tilbake autorisasjonen som hjelpepleier i november 2012, men ikke jobben på Lindeberg Omsorgssenter.

Kommunerevisjonen gransket saken og kom i sin rapport med krass kritikk mot Oslo kommune. I Oslo bystyre mente flere politikere nå at Berntsen måtte få jobben tilbake, et standpunkt som fikk støtte fra FrPs Carl I. Hagen til Rødts Bjørnar Moxnes.

Fagforbundet tok i juni 2013 ut stevning mot Oslo kommune, med krav om at Berntsen skulle få jobben tilbake. I november samme år gjorde kommunen retrett. To runder med rettsmekling endte med forlik, der Berntsen både fikk jobben tilbake og ble tilkjent 410&nbsp;000 kroner i erstatning for uteblitt lønn.

Sommeren 2013 lanserte Rødt-politikeren Erling Folkvord boka *Byråden mot hjelpepleieren* om Lindebergsaken, og karakteriserte behandlingen av Berntsen som den groveste trakasseringssaken han hadde opplevd i Oslo kommune gjennom sine drøyt 20 år i bystyret.

## Referanser




## Eksterne lenker
* «Denne saken er i ferd med å ødelegge alt for meg», osloby.no 7. juni 2013
* «Lengter tilbake til et vanlig liv», pd.no 22. juni 2013
José Sarney

**José Ribamar Ferreira de Araújo Costa** (født 1930) er en brasiliansk politiker og forfatter. 

Han var president i Brasil fra 15. mars 1985 til 15. mars 1990. Sarney var opprinnelig valgt som visepresident. Da den valgte presidenten Tancredo Neves døde rett før innsettelsen, overtok Sarney presidentvervet. Han ble dermed den første presidenten etter avviklingen av militærdiktaturet i landet. I hans presidentperiode fikk Brasil en ny grunnlov. Sarney lanserte også «Plano Cruzado» som skulle bekjempe inflasjonen i landet.

Etter at han gikk av som president har han arbeidet som senator og forfatter.

Sarney ble i 2003 hedret med storkors av Den Kongelige Norske Fortjenstorden.

## Referanser
Frank Strandli

**Frank Strandli** (født 16. mai 1972) er en norsk tidligere fotballspiller fra Kristiansand.

Strandli startet sin karriere for Start i hjembyen Kristiansand. Den engelske toppklubben Leeds United hentet Strandli til England – et opphold som ikke ble den store suksessen, selv om debutkampen mot Middlesbrough ble kronet med scoring. Det sies at Strandli er blitt kåret til Leeds dårligste spiller noensinne, men dette ryktet har det vist seg å være vanskelig å finne opphavet til. Etter noen gode sesonger hjemme i Norge, med spill for Brann og Lillestrøm, hentet greske Panathinaikos de to kameratene Erik Mykland og Frank Strandli. Karrieren ble avsluttet i danske Aalborg, hvor Strandli ble seriemester i 1999. Strandli ble deretter alvorlig skadet, hvor karrieren sto i fare. Og etter et sensasjonelt comeback i 2001, med seks mål på syv kamper, ble Strandli erklært fotballinvalid i 2002.

Strandli spilte 24 A-landslagskamper for Norge, og han scoret tre mål. Han har også 26 U21-landslagskamper (12 mål) og 10 G18-landskamper (1 mål).

Strandli spilte som eneste spiller samtlige av Norges kvalifiseringskamper til VM i 1998, men ble vraket til VM-troppen av Egil «Drillo» Olsen til fordel for Jahn Ivar «Mini» Jacobsen. Strandli uttalte til Fædrelandsvennen at han var «dypt skuffet over Drillo» som følge av vrakingen.

## Karriere som spiller

## Referanser


## Eksterne lenker
*
Hallvard Skauge

**Hallvard Skauge** (født 1945) er en norsk avistegner og illustratør, kjent under signaturen **M**.

Skauge er cand. mag. med blant annet historie mellomfag fra Universitetet i Oslo. Han har tegna for *[[Klassekampen]]* sia 1971, og tegnet lenge fast i lørdagsutgavene av *Klassekampen* og *[[Nationen]]*, og ellers  for *[[LO-Aktuelt]]*, *[[Journalisten]]* og *[[Computerworld|Computerworld Norge]]*. I tillegg bidro han med del frilansarbeid i skolebøker, faglitteratur og skjønnlitteratur for flere forlag og levert ofte politiske vittighetstegninger i en lang rekke tidsskrifter. 

Skauges illustrasjoner er ofte utført i svart strek med bruk av penn og pensel og påvirka blant annet av tegneserier og amerikanske forbilder. Tegningene i *Klassekampen* er signert med en «M» i en sirkel, en copyrightliknende forkortelse for «meg».

Skauge bor og arbeider i Elverum. Våren 2006 hadde han en retrospektiv utstilling på Avistegnernes hus i Drøbak. I 2009 mottok han avistegnerprisen Årets avistegning.

## Eksterne lenker
* Hallvard Skauges hjemmeside med omfattende galleri 
* Intervju i ''Klassekampen''
Wien-konvensjonene

**Wien-konvensjonene** er betegnelsen for flere folkerettslige avtaler undertegnet i Wien i Østerrike.

* Wien-konvensjonen om traktatretten
* Wien-konvensjonen om diplomatisk samkvem
* Wien-konvensjonen om konsulært samkvem
* FN-konvensjonen om veitrafikk
Trond Egil Soltvedt

**Trond Egil Soltvedt** (født 1967) er en norsk tidligere fotballspiller fra Stanghelle. Han slo gjennom som Viking-spiller på slutten av 80-tallet og var en viktig brikke i laget som ble cupmester i 1989 og seriemester i 1991.

Foran 1992-sesongen gikk han til Brann der han i løpet av få år ble en av klubbens mest populære spillere. Etter 1994-sesongen var han på utlån til engelske Stoke, men en permanent overgang gikk ikke i orden. I stedet ble han rett før 1995-sesongen avskjediget av klubben etter beskyldninger om illojalitet mot trener Hallvar Thoresen. En opprivende strid fulgte før Soltvedt dro til Rosenborg, hvor han raskt etablerte seg på laget. Han rakk å få med seg to seriemesterskap (Soltvedt hadde én kamp for lite til å bli seriemester i 1997), et cupmesterskap og kvartfinale i Mesterligaen for trønderklubben før han ble solgt til  engelske Coventry City. Senere har han også spilt for Southampton FC og Sheffield Wednesday. I Sheffield Wednesday var han også i noen få uker fungerende manager sammen med lagkamerat David Burrows som en midlertidig løsning.

I 2003 prøvespilte han for Brann, men han valgte å legge opp som fotballspiller etter at Brann gjorde det klart at de ikke trengte ham lenger. I 2004-sesongen var Soltvedt assistenttrener for 2.-divisjonslaget Hovding. Planen var at han skulle overta som hovedtrener sesongen etter, men uenighet med klubben førte til at det ikke skjedde. Istedenfor gjorde Soltvedt comeback som spillende trener for 5.-divisjonslaget Kvernbit i 2005.

I 1996 ble Soltvedt tilbudt en, etter eget utsagn, kontrakt med svimlende høy lønn og gratis bil og hus av italienske AS Roma. Men på grunn av at Rosenborg ikke ville slippe ham før kvartfinalene i mesterligaen våren 1997 var ferdigspilt, gikk avtalen i vasken.

Etter endt fotballkarriere i England har han jobbet som daglig leder for flerbrukshallen Meland Aktiv og Kvernbit Idrettslag. Han trener også et guttelag og et A- lag i samme klubben. Han har også vært trener på Nordhordland Folkehøyskole sin linje Fotball i Fokus.

Han har spilt fire A-landskamper for .

## Karriere som spiller
(*Sist oppdatert [[5. februar]] [[2006]]*)

## Karriere

## Referanser


## Eksterne lenker
* 
* 
*
Audun Hetland

**Audun Hetland** (1920–1998) var en norsk tegner, grafiker og bokillustratør. Han var særlig kjent for sine frodige karikaturer og muntre skisser av bergensk folkeliv og som avistegner i *[[Bergens Tidende]]* med virtuos strek og skarpøyd karakteriseringsevne.

Hetland utdannet seg ved BKHS fra 1935 til 1938. Han begynte å tegne i Bergens annonsebyrå i 1936. Fra 1940 ble han tegner i *[[Bergens Aftenblad]]*, fra 1945 frilanser som avistegner i *[[Morgenavisen]]* i Bergen, i *[[Aftenposten]]* fra 1948 og i *Bergens Tidende* fra 1953.  Han lagde også illustrasjoner til et stort antall bøker, blant andre *Vi skal nok bite fra oss* (1961), *Over streken* (1963), *Grasrota og andre kjendisar* (1974) og *Kampen for tilværelsen* (1982). Han bidro dessuten med bokillustrasjoner til bøker av Herbjørn Sørebø og Jon Leirfall.

Etter krigen var Hetland blant de første som sluttet seg til det nyopprettede Heimevernet som inspirerte ham til en del tegninger. Han fikk deres største heder, fortjenstmedaljen, og arbeidet også med store utsmykningsoppdrag, som SAS-hotellet i Oslo, i Kiel og London.

Wenche Yamamotos bok *Frodig, freidig, frisk og flott* fra 1993Wenche Yamamoto: ''Frodig, freidig, frisk, og flott,'' Nasjonalbiblioteket var en protest mot overdreven slanking, og ble illustrert av Hetland. Tunsberg bispedømme trykte et utdrag fra boken i sitt julenummer for 1993, med Hetlands tegninger av fullt påkledde kvinner. Like fullt besluttet to av Sandefjords menigheter at dette ikke egnet seg som julegave til de eldre. Angivelig gikk Hetlands streker over streken, og omsorgstjenesten i Sandar menighet bekreftet til *[[Sandefjords Blad]]* at man hadde valgt «å sende de eksemplarene vi hadde bestilt, i retur».Bernt Blomqvist: Om julenummeret av *Tunsberg - vårt bispedømme* desember 1993, *[[Dagbladet]]* 11. januar 1994

Audun Hetland ble innkjøpt av blant andre Nasjonalgalleriet og Bergen kunstmuseum. Mange av hans andre originalmalerier står i dag utstilt i Hetlandhallen ved Rekstensamlingene.

## Referanser


## Eksterne lenker
* Hetland presentert i Galleri Hetland 
* NRK Sogn og Fjordane om Hetland
Wien-konvensjonen om diplomatisk samkvem

**Wien-konvensjonen om diplomatisk samkvem** er en internasjonal traktat om diplomatisk samkvem mellom stater og diplomatiske utsendingers privilegier, spesielt deres immunitet. Den ble vedtatt av FNs konferanse om diplomatisk forbindelser og immunitet i Wien 18. april 1961 og trådte i kraft 24. april 1964. Den innebar en kodifikasjon av den eksisterende sedvanerettslige diplomatretten.

Per 2020 hadde 192 stater tiltrådt traktaten.

## Referanser


## Kilder
* ''Wien-konvensjonen om diplomatisk samkvem'', fra Lovdata
Innlandsklima

**Kontinentalklima**, eller **innlandsklima**, er en type klima man vanligvis har i indre områder av store kontinenter på midlere bredder på den nordlige halvkule. Dette er klimagruppe D i Köppens klimaklassifisering. Klimaet har vintertemperaturer som er lave nok til at man kan ha lengre perioder med snø hvert år, og relativt lite nedbør som hovedsakelig kommer om sommeren, selv om østkystområder (hovedsakelig i Nord-Amerika) kan ha mer jevn nedbørsfordeling gjennom året. Bare få områder i Iran nær Tyrkia, og Sentral-Asia har mest nedbør om vinteren, som vanligvis smelter tidlig på våren og gir kortvarige flommer. 

Disse områdene har vanligvis skog eller sletter med høyt gress som vegetasjon, og inkluderer mange av de mest produktive jordbruksområdene i verden. Alle slike klima har minst tre måneder med middeltemperaturer over 10 ℃ og vintrene har minst en måned med middeltemperatur under &minus;3 ℃. 

De fleste områdene tilhører fuktig kontinentalklima med kodene Dfa, Dwa (kalde og tørre vintre, lange varme somre) eller Dfb og Dwb (kalde vintre og lange, milde somre med enten nedbør jevnt fordelt gjennom året (DfB) eller tørre vintre (Dwb)). 

Kontinentalklima er preget av kalde luftmasser om vinteren og varme luftmasser om sommeren, som oppstår på grunn av høy sol og lange dager. Områder med kontinentalklima har man som regel enten langt fra hav, eller i kyststrøk der vinden vanligvis blåser fra land. Slike områder kan få ganske høye temperaturer om sommeren, ikke ulikt tropisk klima, men er ofte mye kaldere enn områder med andre klima på samme breddegrad om vinteren. 

Subarktisk klima (Dfc) har svært kalde, lange og tørre vintre, men med minst en måned over 10 ℃.

## Eksempler
*Midtvesten i USA
*Sørlige områder av Canada
*Deler av Kina
*Det meste av Russland
*Store deler av Den skandinaviske halvøy

Man finner ikke denne type klima på den sørlige halvkule fordi man ikke har de store landmassene her på midlere bredder. De sørligste delene av Afrika og Australia er påvirket av havområdene rundt, mens Sør-Amerika er for smalt til at kalde luftmasser kan bygge seg opp. Antarktis ligger selvsagt utenfor midlere bredder.

## Kilder
*
Avdrag

Et **avdrag** er den delen av terminbeløpet som går til nedbetaling av gjeldssaldo. Det er en sum som betales som en del av en større totalsum. Som regel betaler man månedlige avdrag på lån i tillegg til renter, men størrelsen på avdragsdelen vil variere med lånetype, om lånet er tatt opp nylig eller er gammelt og hvor mange år lånet skal tilbakebetales over.

## Avdrag i henhold til lånetype

Man kan velge et serielån. Da vil avdraget være det samme for hver innbetaling. Rentene man betaler på lånet vil komme i tillegg til dette. Dette fører til et variabelt terminbeløp som vil starte med høye innbetalinger, men vil gå ned etterhvert som låneperioden går mot slutten.

Man kan også velge et annuitetslån. Da vil terminbeløpet holdes fast, mens forholdet mellom avdraget og rentene man betaler vil endres. I begynnelsen av låneperioden vil en større andel av dette terminbeløpet være renter, mens mot slutten av perioden vil det meste være rent avdrag på lånet.

## Referanser
HGH

**Hagfors-Gebhardt-Hickstars**, bedre kjent som **HGH**, var en duo bestående av Håkon Gebhardt (tidligere trommeslager i Motorpsycho) og Martin Hagfors (vokalist i Home Groan og tekstforfatter for band som The National Bank).

Bandet startet som en trio i 1999 med Lars Håvard Haugen (fra Hellbillies) som det tredje medlemmet og med HGH som forkortelsen for det opprinnelige navnet **Hagfors-Gebhardt-Haugen**. Haugen forsvant fra bandet etter det første albumet, men deltok senere på enkelte konserter og plateinnspillinger.

Bandet spilte musikk innen alternativ country / americana / bluegrass og kalte selv musikkstilen for «trashgrass». Normalt var Hagfors vokalist og gitarist mens Gebhardt spilte banjo, men begge to spilte i tillegg en rekke mer eller mindre tradisjonelle country-instrumenter. Musikken og konsertene var dessuten preget av humor og sære fortellinger, og var ofte bygget opp rundt bandets (fiktive) åndelige leder, den myteomspunnede skikkelsen «Father Seb».

## Diskografi
*2000: *[[Pignoise]]*, Stickman Records
*2001: *[[Trash Grass & Love Songs]]*, Stickman Records
*2003: *[[Seb's Hotel]]*, Stickman Records
*2004: *[[Miracle Working Man]]*, Stickman Records
*2007: *[[All the Men in Dresses]]*, Norskamerikaner

## Eksterne lenker
* 
*
Léon Jouhaux

**Léon Jouhaux** (født 1. juli 1879, død 28. april 1954) var en fransk fagforeningsmann.

Jouhaux vokste opp i en forstad til Paris. Hans far var fyrstikkarbeider. Faren ble skadet i sitt arbeid med fosfor, og til slutt helt arbeidsufør. Dette førte til at sønnen ble aktiv i fagforeningen og til slutt leder av Confédération Générale du Travail. 

I mellomkrigstiden deltok Jouhaux i nedrustningsforhandlingene i Folkeforbundet, og arbeidet også med sosiale reformer i Frankrike. Han kom under andre verdenskrig i tysk fangenskap. Etter krigen tapte han kampen mot kommunistene om lederskapet i CGT, og deltok deretter i etableringen av en ikke-kommunistisk fagforening.

Han ble tildelt Nobels fredspris i 1951 for sitt fredsarbeid og sin årelange kamp for arbeidernes rettigheter og brorskap mellom mennesker og nasjoner. I samtiden vurderte enkelte kommentatorer tildelingen som en vennlig gest fra det sosialdemokratiske flertallet i nobelkomiteen. Nobelkomiteen hadde imidlertid også vist til Jouhaux' arbeid for å oppnå forsoning mellom Frankrike og Tyskland.

## Referanser


## Eksterne lenker
Geirmund Brendesæter

**Geirmund «Geddi» Brendesæter** (født 22. mars 1970) er en norsk fotballtrener og tidligere fotballspiller som trener 3.-divisjonslaget Bremnes. Brendesæter er kjent som Brann-spiller, der han spilte 336 kamper og scoret syv mål.

## Karriere
Brendesæter startet karrieren i Bremnes, og spilte én sesong for Stord. Han kom til Sportsklubben Brann foran 1991-sesongen som spiss, men ble etter hvert omskolert til høyreback. 

Etter 1996-sesongen ble han solgt videre til tyske Arminia Bielefeld. I desember 1996 skrev han under en kontrakt med varighet på halvannet år med den tyske Bundesliga-klubben, og ble klar for klubben fra nyttår av. Seriedebuten fikk han først etter nesten to måneder i klubben. Brendesæter fant seg aldri til rette i Bielefeld. Han spilte fire kamper fra start og ni som innbytter det halvåret han tilbragte i tysk fotball. Etter endt sesong vendte han tilbake til Brann på en kontrakt med fem og et halvt års varighet.

I 1993 ble han for første gang tatt ut til . Han spilte totalt seks landskamper.

I 2008 gikk Brendesæter inn som hovedtrener for Bremnes som da spilte i 4. divisjon. 5. mai 2022 ble det kjent at Brendesæter og trener Magnar Aaland hadde fått sparken fra klubben. Bremnes hadde rykket opp til 3. divisjon denne sesongen.

## Karriereoversikt

## Referanser


## Eksterne lenker
*
Kjell (bokstav)

Bokstaven **kjell** ble i 2005 foreslått som en ny bokstav i det norske alfabetet. Dette var et humoristisk forslag for å fremme rett uttale av den ustemte palatale frikativen (), som vanligvis skrives , og stå imot den økende tendensen til å uttale den som en ustemt postalveolar frikativ (), vanligvis skrevet  eller , som første lyden i ordet *skjorte* (uttalt ).

Den ustemte palatale frikativen () er i ferd med å forsvinne fra mange norske dialekter til fordel for . Dette er kanskje mest markant hos ungdommen, som kan uttale kino  i stedet for . Noen mener at en egen bokstav for  vil kunne hjelpe med å ta vare på lyden i talespråket.

Forslaget til den nye bokstaven ble visstok utformet av designebyrået SDG og presentert av fjernsynsprogrammet *[[Typisk norsk]]*. Et lignende tegn ble imidlertid brukt for lyden  i den norske lydskriften Norvegia, som har røtter tilbake til 1884. Norvegia har for det meste falt ut av bruk til fordel for det internasjonale fonetiske alfabetet (IPA).

## Referanser


## Eksterne lenker
* Typisk norsk lanserer Norges nye bokstav
St. Josephsøstrene

**St. Josephsøstrene (av Chambéry)** (forkortet **C.S.J.**) er en katolsk kongregasjon. Den ble grunnlagt og inspirert av jesuitter, og er en nonneorden.

## Historie
Bakgrunnen for opprettelsen var et ønske om å gjøre en innsats mot fattigdommen på den franske landsbygden. Pater Medaille hadde en periode drevet evangelisering, og hadde samlet flere som ønsket å leve mest mulig i tråd med sin kristne tro. 

Kongregasjonen ble formelt grunnlagt av pater Jean-Pierre Medaille S.J. i 1650, da seks franske kvinner gikk inn i en kommunitet med Medaille som åndelig veileder. De valgte å opprette en kommunitet uten klosterliv og tradisjonelle ordensdrakter, og med en åndelighet som er sterkt inspirert av jesuittenes. De fikk den nødvendige godkjenning av biskop Henri de Maupas av Le Puy-en-Velay. 

## Den franske revolusjon
Under den franske revolusjon ble kongregasjonen praktisk talt oppløst. Fem søstre endte i giljotinen, og mange andre ble fordrevet fra kommunitetene. Etter revolusjonen ble kongregasjonen gjenopprettet av moder St. John Fontbonne. Ordenen bygde særlig sykehus, barnehjem og andre velferdsinstitusjoner, blant annet i Europoa og i Australia, i sistnevnte land under ledelse av helgenkårede Mary MacKillop.

## I Norge

### Den første kommuniteten

St. Josephsøstrene var blant de første katolske kongregasjoner som kom til Norge etter at katolisismen igjen ble tillatt i 1843. De første fire søstrene kom 4. august 1865 etter invitasjon fra pater Stub, som var sogneprest i Kristiania. Deres første kommunitet drev en liten menighetsskole i Teatergaten 4. 

### Sykehusdrift og retrettsenter
Søstrene etablerte seg etterhvert med både sykehus- og skoledrift. De fikk også opprettet sykehus i Kristiansand (St. Josef sykehus), Porsgrunn (St. Josef hospital), Drammen, Fredrikstad og Halden. Fra 1970-tallet ble alle de katolske sykehusene kjøpt opp av fylkeskommunene etter en omlegging av det norske helsevesenet. Det siste ble solgt i 1988. 

Etter salget av sykehusene brukte søstrene en del av kjøpesummene på opprettelsen av et retrettsenter på Nesøya i Asker i 1991. Retrettsenteret ble flyttet til Grefsen i Oslo i 2007.

### St. Sunniva skole i Oslo
Søstrene grunnla St. Sunniva skole i Oslo, og drev skolen inntil den ble overtatt av Oslo katolske bispedømme i 2005.

## Referanser


## Eksterne lenker

* St. Josephsøstrenes norske provins
Penlop

En **penlop** er en gammel bhutansk tittel for den øverste lederen i hvert fylke (dzongkhag), en slags *fylkesordfører* eller aristokratisk *jarl*. Noen av disse titlene er fortsatt i bruk. 

Som administrativ leder i det enkelte fylke finnes i dag en statlig ansatt *dzongda*, som kan sammenlignes med en *fylkesmann* eller *fylkesrådmann*.

Bhutans historie inneholder både før og etter Shabdrung perioder hvor sentralmakten var svak, og de enkelte dzongkhag var helt eller delvis autonome. I slike perioder var en penlop like mye en *småkonge*. Bhutans første konge Ugyen Wangchuck var en slik småkonge eller *fylkeshøvding* i Trongsa før han i 1907 ble kåret til landets første konge.

Ettersom kongefamilien har sin bakgrunn fra Trongsa, brukes tittelen **Trongsa penlop** (eller *Chhoetse penlop*) om kronprinsen. 

## Eksterne lenker
* A Historical Background of the Chhoetse Penlop  Fra Journal of Bhutan Studies 2004 
* The Symbolic and Functional Significance of Chhoetse Penlop: A Tribute to the Sixteenth Chhoetse Penlop  Fra Journal of Bhutan Studies 2004
Svante Samuelsson

**Svante Samuelsson** (født 4. september 1972 i Mölndal) er en tidligere fotballspiller fra Sverige.

Svante Samuelsson etablerte seg som en viktig spiller på den sentrale midtbanen i Brann i perioden 1998 til 2001.
Selv om Svante Samuelsson kun var noen få sesonger i Brann ble han regnet som en av de beste ballvinnende midtbanespillerne i Tippeligaen på den tiden. 
Han ble tidlig tildelt supporter sangen for sin oppofrende spillestil: "Se på Svante, han ofrer alt for Brann! Svante, Svante, Svante Samuelsson". 
På midtbanen til Brann har det ofte vært et problem å dekke "Svante rollen", men med jevne mellomrom har dette blitt løst av lignende spillere som Seyi Olifinjana, Paul Scharner og Rodolph Austin.

## Karriere som spiller
(*Sist oppdatert 1. februar 2006*)

## Referanser


## Eksterne lenker
*
Druk Desi

**Druk Desi** er en tidligere stillingstittel i Bhutan for landets sivile/verdslige leder; stillingen ble innført av landets grunnlegger Ngawang Namgyal i 1640. 

Namgyal innførte en statsskikk kalt *Choesi*, som innebar en deling av styringen av landet i en administrativ enhet og en religiøs enhet. Den administrative enheten ble ledet av en *Druk desi*, som sto for det verdslige styret av landet. Den religiøse ledelsen ble lagt til Je Khenpo (*erkebiskopen* eller *sjefsmunken*).

Navneleddet *Druk* brukes i mange sammenhenger i Bhutan, navnet på landet er *Druk Yul*, den dominerende folkegruppen kalles *Drukpa* og kongens tittel er *Druk Gyalpo*. Leddet kan oversettes med *Torden-* eller *Tordenfolket(s)*.

Ved etableringen av monarki i 1907 falt rollen som Druk Desi bort. 

## Se også
* Liste over Bhutans konger

## Referanser
Tenzin Drugyey

**Tenzin Drugyey** (1591–1656) var en buddhistmunk som kom til Bhutan sammen med landets grunnlegger Ngawang Namgyal i 1616. Han gis ofte æren for å ha etablert den tradisjonelle urtemedisin i landet.

## Referanser
Desi (andre betydninger)

**Desi** kan ha flere betydninger:

* Desi – et SI-prefiks i SI-systemet
* Druk Desi – statholdertittelen i Bhutan
* Desi (Asia) – en betegnelse på området og kulturene i Sør-Asia, særlig India, Pakistan og Bangladesh.
Rusfri Diil

**Rusfri Diil** var et rusforebyggende ungdomsprosjekt for og med ungdommer i alderen 13 til 18 år. Begrepet «diil» (fra engelske *deal*) er slang for en handel, men i dette tilfelle et avtale: «Du gjør en diil om å være rusfri i ett år!» Prosjektet ble opprettet i 1996, og lagt ned i 2009.

## Ansvarlige
Ungdomsorganisasjonen Juvente hadde den daglige driften av Rusfri Diil, men prosjektet var et samarbeid mellom organisasjonene Juvente, Blå Kors Ungdom, og MA-Ungdom.
Formålet til *Rusfri Diil* var å heve debutalderen for bruk av rusmidler blant ungdom.

## Historie
Rusfri Diil startet 1996, og ca. 55 000 ungdommer hadde skrevet under en «diil» innen 2006. I 2006 var medlemstallet på litt over 12 000. Prosjektet var finansiert av sosial- og helsedirektoratet, og var religiøst- og partipolitisk uavhengig. Medlemskapet var kostnadsfritt. Prosjektet blir lagt ned i 2009 grunnet avbrutt støtte.

## «Diiler»
De individbaserte avtalene var utgangspunktet for de øvrige elementene i Rusfri Diil:
* *Rusfri Diil skoledagbok* ble delt ut gratis til elever på 8. trinn etter bestilling fra skolene. 
* Medlemsbladet *Magazin Big Diil* ble sendt ut gratis til alle medlemmer fire ganger i året. Bladet var ment som et alternativ til kommersialiserte ungdomsblader, og fokuserte på aktiv og positiv livsstil.
* *www.diil.no* var prosjektets hjemmeside og fungerte som samfunnsnettsted for medlemmene med aktiviteter, nedlastinger, spill og annet.
* *Diil Påints* var et poengsystem hvor verving og aktivitet ble belønnet. Poengene kunne veksles inn i blant annet *Rusfri Diil*-produkter.
* *Rusfri Diil-produkter* var et utvalg «identitsmarkører» med logo på, blant annet bagger, nøkkelringer, svettebånd, t-skjorter, reflekser, merker og annet.
* *Diil Aktivitet* bestod av en rekke aktiviteter, eksempelvis filmkvelder, som ble arrangert over hele landet i samarbeid med Juventes lokallag.
* *Rusfri Diil Tjenester* bestod av nedlastinger via MMS, SMS og e-post.
* *Rusfri Diil Radio* var et samarbeid med Kanal 24 om innslag til radioprogrammet *Jång*. Innslagene ble produsert av ungdom.

## Eksterne lenker
* Rusfri Diil hjemmeside (driftes ikke lenger)
* Juvente
* MA:Ungdom
* Blå Kors Ungdom
From a Basement on the Hill

***From a Basement on the Hill*** er det sjette albumet til den amerikanske singer-songwriteren Elliott Smith, og ble utgitt etter artistens død med hjelp av familie og venner. 

Etter hans ene album på Dreamworks, valgte han å ta et sabattsår på et indieplateselskap, ANTI-. Året etter hans død kom det sagnomsuste albumet, hvis arbeidsprosess stadig ble avbrutt av depresjoner og narkotikamisbruk. Mange av sangene var kjent blant fans via konserter og bar tråder langt tilbake i Elliott Smiths karriere. 

På denne plata har Smith utforsket støyelementer i musikken, samtidig som den gode melodien han var kjent for er framtredende. På mange måter er den en logisk fortsettelse av hans utforsking av arrangementer som går fra fire-sporsopptak på *[[Roman Candle]]* (1994) til tjukke lydvegger på *[[Figure 8]]* (2000). Tematisk er det fremdeles introspektivt, gjerne i de mørke hjørnene av livet, sammen med en positiv grunnholdning som skinner gjennom tristessen. Det er blitt sagt at mange av de mer avslørende sangene om hans privatliv bevisst er blitt tatt bort, siden de fleste av disse handlet om et trøblete forhold til hans familie, som nå satt med rettighetene. Mange av sangene skraper likevel langt under overflaten, og er både innom selvmordstanker, hans minner fra et kortvarig opphold på en avrusningsklinikk og sitt eget dårlige selvbilde.

## Sporliste
#«Coast to Coast» – 5:33
#«Let's Get Lost» – 2:27
#«Pretty (Ugly Before)» – 4:45
#«Don't Go Down» – 4:34
#«Strung Out Again» – 3:12
#«A Fond Farewell» – 3:58
#«King's Crossing» – 4:57
#«Ostrich & Chirping» – 0:33
#«Twilight» – 4:29
#«A Passing Feeling» – 3:22
#«The Last Hour» – 3:27
#«Shooting Star» – 6:01
#«Memory Lane» – 2:30
#«Little One» – 3:14
#«A Distorted Reality Is Now a Necessity to Be Free» – 4:32

## Eksterne lenker
* 
* BlamoNet Elliott Smith Image Gallery
* Trash Treasury – Download hub and webforum; largest collection of live recordings on the internet.
* ElliottSmithBsides.com – Unreleased Elliott Smith Demos
Mathias

**Mathias**, **Mattias**, **Matias**, eller **Matthias** er latinsk skrivemåte av gresk *Ματθιας (Matthias),* som er en yngre form av det greske mannsnavnet *Ματθαιος (Matthaios),* som igjen er avledet av det hebraiske navnet * (Mattitjahu)* eller * (Mattitja),* med betydningen «Guds gave» eller «en gave fra Gud». 

## Utbredelse
Mathias er et vanlig navn i Danmark og Norge. Varianten *Matias* er svært vanlig i Finland og er også mye brukt i Chile. *Matthias* er vanlig i Tyskland, hvor det ble mye brukt i perioden ca. 1950–1990. *Mathes* var, sammen med andre former av navnet, blant de vanligste mannsnavnene i Tyskland i senmiddelalderen. Variantene *Matija*, *Mátyás* og *Matyáš* er vanlige i henholdsvis Slovenia, Ungarn og Tsjekkia. Varianten *Mattias* er vanlig i Sverige.

### Norge
I Norge nar navnet har vært brukt siden 1200-tallet. Det var tidligere et uvanlig navn, og var svært lite brukt fra starten av 1900-tallet og fram til starten av 1980-tallet, da antallet barn med navnet Mathias begynte å vokse kraftig, og i 2006 ble omtrent 1,5 prosent av de nyfødte guttebarna kalt Mathias. Mathias var det mest brukte navnet blant gutter født i 2003, 2004 og 2007. Det var i 2006 totalt omtrent 7000 personer i Norge med navnet Mathias. Hvis man regner med de alternative formene Matias og Mattias var det ca. 8000 personer med navnet, og tar man også med de relaterte navnene Mats, Mads, Mattis og Mathis er det totalt ca. 18&nbsp;000 personer. Andre varianter av navnet er svært lite brukt i Norge. 

### Sverige
I Sverige var *Mattias* svært vanlig i 1970-årene.

### Liste over ulike land der navnet brukes

|}

## Kjente personer med navnet
Personene i listen er ordnet kronologisk etter fødselsår.
* Apostelen Mattias (død ca. 63), den «trettende apostel» som ifølge Apostlenes gjerninger erstattet Judas Iskariot 
* Matthias Grünewald (ca. 1470–1528), tysk renessansemaler
* Matias Skard (1846–1927), norsk embedsmann og nynorskforkjemper
* Mátyás Rákosi (1892–1971), ungarsk diktator 1945–1956
* Mátyás Seiber (1905–1960), ungarsk-engelsk komponist
* Per-Mathias Høgmo, (f 1959), norsk fotballtrener og toppfotballsjef i Norges Fotballforbund
* Matthias Müller (f 1961), tysk filmregissør
* Mathias Rust (f 1968), tysk privatflypilot som ulovlig landet på Den røde plass i 1987
* Matías Almeyda (f 1973), argentinsk fotballspiller
* Matias Faldbakken (f 1973), norsk forfatter og billedkunstner
* Mattias Hellberg (f 1973), svensk musiker
* Mattias Asper (f 1974), svensk fotballspiller
* Mattias Öhlund (f 1976), svensk ishockeyspiller
* Mathias Eick (f 1979), norsk jazzmusiker
* Matisyahu (f 1979), israelsk rapper
* Matjaž Smodiš (f 1979), slovensk basketballspiller
* Matias Tellez (f 1989), norsk musiker

## Referanser


## Eksterne lenker
*
Fusajiro Yamauchi

**Fusajiro Yamauchi** (født 22. november 1859, død januar 1940) var japaneren som i 1889 grunnla selskapet som er nå kjent som Nintendo. Nintendo produserer spillkonsoller og spillemaskiner, men på den tiden produserte selskapet håndlagde hanafuda-kort, som senere ble brukt i kortspillet med samme navn.

## Referanser
Waldemar Legień

**Waldemar Legień** (født 1963) er en av verdens mest meritterte judoutøvere. Norgesaktuell med treningssamling i regi av Norges Judoforbund våren 2006.

Legień er bosatt i Frankrike og til daglig har han sitt virke som trener i en av de beste franske klubbene «Racing Club de Paris».

## OL-medaljer
*  1988  Seoul -  **Gull** i  judo, lett mellomvekt (78&nbsp;kg) menn  Polen
*  1992  Barcelona -  **Gull** i  judo, mellomvekt (86&nbsp;kg) menn  Polen

## Øvrige internasjonale medaljer
* 1991 *Austrian Open* (86&nbsp;kg) – Leonding, Østerrike – GULL
* 1990 *Goodwill Games* (86&nbsp;kg) – Seattle, USA – GULL
* 1990 EM (86&nbsp;kg) – Frankfurt am Main, Tyskland – GULL
* 1990 *Dutch Open* (86&nbsp;kg) – Nieuwegein, Nederland – GULL
* 1989 VM (78&nbsp;kg) – Beograd, Jugoslavia – bronse
* 1988 *Austrian Open* (78&nbsp;kg) – Leonding, Østerrike – bronse
* 1987 *Korean Open* (78&nbsp;kg) – Seoul, Sør-Korea – sølv
* 1987 VM (78&nbsp;kg) – Essen, Tyskland – bronse
* 1986 *Kano Cup* (78&nbsp;kg) – Tokyo, Japan – bronse
* 1986 EM (78&nbsp;kg) – Beograd, Jugoslavia – bronse
* 1986 *German Open* (78&nbsp;kg) – Russelsheim, Tyskland – bronse
* 1985 EM (78&nbsp;kg) – Hamar, Norge – sølv
* 1984 *Austrian Open* (78&nbsp;kg) – Leonding, Østerrike – GULL
* 1982 Jr. EM (71&nbsp;kg) – Tirgoviste, Romania – bronse
* 1981 Jr. EM (71&nbsp;kg) – San Marino, Italia – GULL

## Referanser


## Eksterne lenker
*
Søre Øyane

**Søre Øyane** er et tettsted og en samling øyer i Bjørnafjorden kommune mot Bjørnafjorden i Vestland. Tettstedet har  innbyggere per 1. januar . Søre Øyane består hovedsakelig av øyene Lepsøy, Sundøy, Bruarøy og Røtinga.

På Lepsøy ligger Lepsøy Gartneri og privatskolen Kongshaug Musikkgymnas.

På Sundøy ligger kunstgalleriet Vedholmen Galleri og barneskolen, Søre Øyane Barneskule. Ungdomselever går på den nærmeste ungdomsskolen som ligger på Nore Neset.

På Bruarøy er det bedhus og lokalbutikken Vedholmen Landhandel med marina og drivstoff. Butikken ligger skjermet til fra Bjørnafjorden og er populært stoppested for båtturister om sommeren.

På Røtinga ligger et hvitfiskmottak, Inka AS, som tar imot fisk fra sjarkfiskere og mindre fiskebåter. Barnehagen, Søre Øyane Grendalag Naturbarnehage, ligg også på Røtinga.

Røtinga er planlagt som nordlig landføring for bru over Bjørnafjorden i prosjektet Ferjefri E39 med tunnel under de andre øyene.

## Referanser


## Eksterne lenker
* Os Kommune 
* Søre Øyane Skule
* Søre Øyane Grendalag Naturbarnehage
Ishockey under Vinter-OL 1928

**Ishockey under Vinter-OL 1928** ble arrangert fra 11. til 19. februar. Under Vinter-OL 1928 deltok elleve land i ishockey, som var olympisk øvelse for tredje gang. Ishockeyturneringen var samtidig verdens- og europamesterskap. Det var tredje gang verdensmesterskapet i ishockey ble arrangert og det var det trettende europamesterskapet. Canada vant OL-gull og ble verdensmestere. Sverige ble europamestere og sølvvinnere i OL og VM.

## Medaljefordeling

## Medaljevinnere

## Dommere
LIHG utnevnte følgende dommere til å dømme kampene under Vinter-OL 1928:
	

## Tropper

## Gruppespill
Alle tider er lokale (UTC+01.00).
### Gruppe A

----

----

### Gruppe B

----

----

### Gruppe C

----

----

## Finalegruppe
Alle tider er lokale (UTC+01.00).

----

----

## Sluttresultater

### Medaljer i ishockey-EM

## Statistikk
### Toppscorere

## Referanser


## Eksterne lenker
* 
*  Vinter-OL 1928 på Passionhockey.com (Hockey Archives)
*  Archiv Výsledků Ledního Hokeje
*  SFRP's Hockey Archive 
*  Offisiell rapport del 1 (datoer)
*  Offisiell rapport del 2 (resultater og grupper)
Bjørnafjorden

**Bjørnafjorden** er en fjord i Vestland som ligger sør for Bergen mellom kommunene Bjørnafjorden, Tysnes og Austevoll . Den er en del av hovedfartsåren for skipstrafikk på norskekysten. På det dypeste er fjorden rundt 600&nbsp;meter dyp. 

Fjorden har flere fjordarmer. Disse er Fusafjorden som igjen deler seg til Samnangerfjorden, Ådlandsfjorden og Eikelandsfjorden. 

To ferjesamband krysser fjorden: E39 Halhjem–Sandvikvåg og Våge–Halhjem. Statens vegvesen planlegger ny bru over Bjørnafjorden, brua blir en del av framtidig E39 og vil gi fastlandssamband mellom Stord, Tysnes og Os.

Kommunene som har kystlinje mot Bjørnafjorden har en samlet befolkning på 33 142. Inkludert med fjordarmen Samnangerfjorden er befolkningen 35 650. 


Solstrand3 large.jpg|Solstrand


## Referanser


## Eksterne lenker
*
Wu Sangui

**Wu Sangui** (kinesisk: 吳三桂; pinyin: *Wú Sānguì*; Wade-Giles: *Wu San-kuei*; født 8. juni 1612 i Gaoyou i provinsen Jiangsu i Kina, død 2. oktober 1678) var den kinesiske Ming-generalen som åpnet Den store kinesiske murs porter ved Shanhai-passet og slapp de invaderende mandsjustyrker inn i Kina. 

Han gikk også under hoffnavnet *Changbai* (長白) eller *Changbo* (長伯).

## Liv og vire
### Bakgrunn
Han ar sønn av geneal Wu Xiang og fru Zu. Fremmet av faren Wu Xiang og onkelen (morbroren) Zu Dashou steg han raskt i gradene til full general (Zong Bing) ved den unge alder av 27 år.

Wu var en av de generaler som i 1640 måtte se sine styrker beseiret av Qing-styrkene under Slaget ved Songjin, men han klarte å unngå å bli tatt til fange.

### 1644 og fremover
Han åpnet i 1644 Den store kinesiske murs porter ved Shanhai-passet og slapp de invaderende mandsjustyrker inn i Kina. 
Men å hevde at det han dermed var ansvarlig for Ming-dynastiets fall er unøyaktig; da han åpnet portene hadde allerede Li Zichengs bondeopprørere inntatt Beijing og knust Ming-keiserdømmets sentrale institusjoner. 

Som takk for sin innsats for mandsjuene, som med hans hjelp raskt hadde slått ned Li Zichengs opprørere, og hadde trengt tilbake restene av de mingtro styrkene, ble han gjort til føydalherre i Yunnan, en provins han selv hadde renset for ming-motstand mot det nye styre, som kalte seg Qing-dynastiet. 

Wu Sangui hadde ikke Qing-hoffets tillit, noe han selv var svært klar over. Man han fikk beholde en utstrakt autonomi likevel, ettersom mansjuene trengte tid til å etablere seg etter de krevende erobringsfelttogene. 

Wu Sangui forutså at denne situasjonen ikke ville vedvare, og begynte å bygge opp egne hærstyrker i sitt føydalområde. I 1674 gjorde han opprør sammen med to andre sørkinesiske føydalriker. Det følgende år utropte han seg til keiser av Zhou med epokenavnet **Zhaowu**, med hovedstad i Dingtianfu (i dag Hengyang i  provinsen Hunan). Etter at han noen år derpå døde av naturlige årsaker, ble restene av hans hærstyrker raskt nedkjempet.

Da han døde i 1678 overtok hans barnebarn Wu Shifan kommandoen over hans styrker og fortsatte kampen. Restene av Wus styrker ble knust i desember 1681 og Wu Shifan begikk selvmord; Wu Sanguis svigersønn ble sendt til Beijing med Wu Shifans hode Kangxi-jkeiseren lot Wu Sanguis legeme spres i de forskjelligste deler av landet.

Wu Sanguis sønn, Wu Yingxiong, giftet seg med en av keiser Kangxis søstre.

## Referanser
Skulptør

**Skulptør**, eller **billedhugger**, er en kunstner som er spesialisert på å lage tredimensjonal kunst: skulpturer, relieffer og statuer. En skulptør kan arbeide med ulike materialer, som stein, leire, gips, bronse og tre.

## Kjente skulptører
Eksempler på kjente skulptører er Michelangelo, Auguste Rodin, Alberto Giacometti, Henry Moore. Noen kjente norske billedhuggere er Ørnulf Bast, Julius Middelthun, Nils Aas, Arnold Haukeland, Anne Grimdalen, Kristofer Leirdal, Per Palle Storm, Dyre Vaa, Gustav Vigeland, Brynjulf Bergslien.

## Eksterne lenker
*